
Hecltelen 8a urk»o Je iiia 

livara 

Kiu el vi ne konas Mehlenon, la urbon kuŝanta mezs inter 
Brussel kaj Antwerpen, la urbon mondkonata pro ĝiaj sonorilar- 
koncertoj kaj precipe pro ĝia sonorilarludisto Jei Denijn, kiu 
efektivigis veran renovigon de la sonorilara arto. Kiu ne aŭdis 
pri la mebloindustrio, la legomkomerco, la punto de Mechelen, kiu 
nun havas proksimume 65.000 da loĝantoj. 

En la nacia historio oni trovas la nomon de Mechelen depost 
ia fino de la VII-a jarcento; tamen certe la urbo estas pli antikva, 
ĉar ne estas eble, ke sur kruciĝo de Romanaj pravojoj ne ekzistis 
ia kolonio aŭ popolcentro. 

La konata historio komenciĝas je la prediko de S-ta Lamberto, 
kiu nur trapasis la urbon, sed precipe je la alveno de S-ta Romol- 
do, episkopo de Dublin (Iriando) kaj filo de la iama Skota rego, 
ĉirkaŭ la jaro 750. 

Ankaŭ Mehlenon vizitis la rabantaj, detruantaj Normandoj. 

Dum la XI-a kaj XII-a jarcentoj la loĝantaro tre kreskis kaj 
la urbo estis tiel vasta, kiel la nuna urba centro, kuŝanta inter 
la iamaj remparoj. 

Mechelen iĝis sinjorlando, kiu sinsekve dependis de la prine- 
episkoplando de Lieĝo, de la graflando Flandruĵo, de la duklando 
Brabanto. Poste Mechelen kaj ĉirkaŭaĵo formis provincon en la 
Nederlandoj kaj sub la regno de Karolo V, kiam Margareto de 
Aŭstrujo loĝis ĉi tie, ĝi estis eĉ dum kelkaj jaroj la ĉefurbo de la 
Nederiandoj, ĉar ĉi tie kunvenis la Granda Konsilantaro. En tiu 
epoko Mechelen konis veran prosperon : ĉiuspecaj festoj sekvis 
unu la alian. 

Elirante la stacidomon la vizitanto iru laŭ la Consciencestraat 

kaj Egmontstraat. Je la fino de ĉi tiu strato troviĝas la Vijfhoek 
(Kvinangulo). La strato dekstre estas la Hanswijkstraat, kie staras 
la preĝejo de S-ta Mario de Hanswijk, konstruaĵo el la XVII-a 
jarcento. Estas pilgrimejo, plej vizitata en Majo. 

La strato maldekstre kondukas al la preĝejo de S-ta Mario 
trans la Dijle. La plej antikvaj partoj datumas el la XIV-a 
jarcento. La nunan formon la preĝejo jam havas de 1599. Interne 
troviĝas pentraĵo de Rubens, la mondfama Flandra pentristo : 
La mirakla fiŝkaptado. 

De la Vijfhoek ni iras trans la ponton de la Dijle en la Bruul, 
la ĉefa strato de nia urbo. Tiam ni alvenas sur la Granda Placo, 
kie ni admiras-dekstre : la Halon, la urbodomon; maldekstre : la 
ĉefpreĝejon de S-ta Komoldo kaj la PoŜtoficejon. 

La ilalo aŭ Belfredo, ĵe la orienta llanko de la Granda Placo, 
konstruita en 1315, estas malgrandigo de la Bruĝa Halo, kaj ser- 
vis antaŭe por pritrakti ĉiujn komercajn aferojn. Nuntempe ĝi 
estas kunigita kun la Urbodomo, kiu nur datumas de keikaj jaroj 
antaŭ la mondmilito. 

La ĉefpreĝejo de S-ta Konioldo estis konstruata je la fino de 
la XII-a jarcento. Tamen la giganta turo, 97 metrojn alta, nur 
estis konstruata de 1449 ĝis 1530. Oni intencis konstrui turon kiel 
tiun de la Antverpena ĉefpregejo, sed pli altan (150 m.). 

La turo ankaŭ estas konata pro la fama iunbrulo, kiu baptigis 
la Mehlenanojn «Maanblusschers» (lunestingantoj). La lunbrulo 
okazis la 27-an de Januaro 1687. 

En ĝi ankaŭ troviĝas la sonorilaro, pri kiu ni jam parolis en 
la komenco de ĉi tiu artikolo; ĝi allogas multajn fremdajn turis- 
tojn al nia urbo. 

Laŭ la Katalijnestraat ni preteriras la S-ta Katerina-prefejo, 
kiu datumas el la XIV-a jarcento, kaj eniras la Beginejon. Jen la 
urboparto, kiu plej konservis sian antikvan karakteron, kun siaj 
mallarĝaj. kurbaj stratetoj, siaj pentrindaj anguloj. Meze staras 
la Begineja preĝejo (XVIII-a jarcento) unu el la plej beiaj kon- 
struaĵoj de moderna stilo el Fiandrujo, kiu enhavas multajn 
skulptajojn kaj pentraĵojn. 

De la Granda Placo en sud-okcidenta direkto ni trovas ia 
urban arhivejon, antaŭe estis la Skabendomo (1374), en kiu trovi- 
ĝas vera trezoro da historiaj kaj folkloraj Ubroj kaj skribaĵoj. 

Kiam vi promenas nun laŭlonge de «Yzeren Leen*, laŭ la 
Graanmarkt kaj Hoogstraat. vi troviĝos meze de la strato antaŭ 
la dutura Brusela Pordego, la lasta kaj ĉefa el la iamaj urbopor- 
degoj. 

La Preĝejo de S-ta Petro kaj Paŭlo (XVII-a j.c.), sur la Vee- 
markt, troviĝas proksime de la Juĝejo. Ci tiu preĝejo dependis 
antaŭe de la Jezuita monahejo. Pro tio troviĝas en ĝi pluraj 
pentraĵoj, kiuj montras biidojn el la vivo de S-ta Francisko 
Xaverio. 

La preĝejo de S-ta Johano, en la Merodestraat norde de Ia 
Granda Placo, enhavas pentraĵojn de Rubens. 

Fine, la Urba Muzeo (Hof van Busleyden), ankaŭ en Ja Mero- 
destraat, kolektas ĉiuspecajn antikvaĵojn el la historio kaj folk- 


154 









loro de Mechelen. 

Ne estas eble priskribi ĉion, kio troviĝas en Mechelen interesa 
laŭ vidpunktoj de arto, arhitekturo, historio, folkloro. 

Samideanoj el en- kaj eksterlando, venu multope al nia 
antikva Flandra urbo; montru, ke Esperanto vivas, progresas, 
venkos! 

Ĝis Pentekosto! 

Pol Varens. 


Fla*uflr<* i^aflienife 

PRI PASTRO, PEDELO KA.I PORKO 

Iu pastro, jam dum multaj jaroj, recevis de siaj parohanoj 
ĉiuspecajn donacojn; ĉiam kiam iu vilaĝano mortigis porkon, li ne 
forgesis donaci parton de ĝi al la pastro. 

Okazis, ke ia pastro ankaŭ volis mortigi sian porkon, ĉar li, 
kompreneble, ankaŭ posedis tian bongustan beston. «Sed, — li 
pensis, — kiam mi al ĉiu, kiu sendis donacon al mi, devas fordonj 
ion, eĉ nur kolbason aŭ pecon da iardo, tiam malmultege postrestos 
por mi mem! > A1 tiu grava problemo li ne trovis solvon kaj, post 
longa sed vana cerbumado, li parolis pri la afero kun la pedelo, 
kiu estis konata kiel rnalica kaj ruzega viro. 

La pedelo pripensis la aferon. Jen. kie> vi devas agi, sinjoro 
pastro,* li diris. «Vi mortigos la porkon kaj pendos ĝin en via 
ĝardeno. La vilaĝanoj, kiuj vespere revenos hejmen de 
la kampo, sendube vidos gin kaj de ĝojo frotos siajn manojn. En 
la nokto vi portos la porkon en la hejmon kaj morgaŭ matene 
vi diras al la unua persono, kiun vi renkontos : *ĉu vi voias scii 
ion novan? Pasintan nokton oni forŝtelis mian porkon,» Kaj, estu 
certa pri tio, neniu dubos pri la vero de viaj paroloj.» 

«Vi estas geniulo,* diris la pastro, laŭ via konsilo mi agos. 

Je ia vesperifo ia pedeio eniris la pastran domon kaj, dum 
li babiiis kun ia pastro pri bagatelaĵo. lia filo ŝtele eniris la 
pastran ĝardenon kaj forportis la mortigitan porkon hejmen. 

Imagu al vi la mienon de la pastro, kiam li konstatis, ke lia 
besteto estas forfiuginta! La sekvantan matenon, kiam ii preĝejon 
iris, la pastro vidis alproksimiĝi la pedelon. \A tuj rapidis al li kaj 
malĝoje diris : * Pedelo, ĉu vi volas scii ion novan? Pasintan 
nokton oni forŝtelis mian porkon.» 

— «Bone,» respondis la pedelo, «kiam vi uzos tian tonon, oni 
sen ia dubo kredos vin.» 

— «Jes, jes, sed mi parolas tute serioze : oni vere forŝtelis 
mian porkon.» 

«Bonege, daŭrigu tiel,» rediris la pedelo, estas kvazaŭ vi 
rakontas veraĵon!» 

(Brussel kaj ĉirkaŭajo.) Rerakontis E. Cortvriendt. 

*la FlanJra Han^mo Jc 

spcranlO 



Mechelen, 3-4-5-an de Junio 1933. 

Cu vi jam decidis partopreni? 

Ne plu prokrastu! 

Rapida aliĝo faciligas la organizan laboron! 

PROGRAMO. 

Sabate 

La Akceptejo troviĝas en la salono <De Eendracht», Veemarkt, 

kaj estas malfermata la tutan Sabatan posttagmezon. 

2>l-a Sonorilarkoncerto. Kunvenejo de la Esperantistoj : Melaan, 
nomita «Straatje zonder eind> (strateto sen fino). 

21-a Malfermo de la Kongreso, Gaja V r espero kaj Laborkunsido 
por ia Ligestraro en «De Eendracht», Veemarkt. 

Dimanĉe. 

10- a Diservo kun Esperanta prediko en la kapelo de la Normal- 

lernejo, Onder den Toren (sub la turo). 

11- a Oficiala akcepto de la kongresanoj en la urbodomo. 

11.30- a Ĝenerala kunveno de Flandra Ligo Esperantista kaj de 
Flandra Esperanto-Instuto en la urba teatro, Keizerstraat. 

13-a Festeno en «Gildenhuis», de Merodestraat. 

16.30- a Komuna fotografado en la Botanika oardeno. 

18-a Esperantista festo. Koncerto Disdono de dipiomoj al la laŭ- 
reatoj de la ekzamenoj de Flandra Esperanto-Instituto en 
«De Eendracht», Veemarkt. 

21-a Granda Balo en la sama salono. 

Lunde. 

10-a Vizito ai ekspozicio de esperantaĵoj en la fumsalono de la 
urba teatro, Keizerstraat. 

Poste vizito al la turo de la ĉefpreĝejo kaj al la 
sonorilaro. 

13-a Komuna tagmanĝo en «Gildenhuis*, de Merodestraat. 

14.30- a Fondo de la Flandra Asocio de Esperantistaj Geinstruistoj. 
Por la ne-geinstruistoj vizito al la DRA-meblosalonoj en la 
Kleine Nieuwe Dijkstraat. 

15.30- a Piedpilkvetludo inter <la SteloJ* de ia Esperantista Grupo 
el Kortrijk kaj «la Leonoj* de Flandrema Grupo Esperantista 
el Antwerpen. 

16*a Fermo de la ekspozicio de esperantaĵoj kaj de la kongreso. 

Sendu tuj vian aliĝilon al la Organiza Komitato, Hom* 
beeksche steenweg, 54, Mechelen, kiu volonte havigos al vi 
ĉiujn deziritajn informoĵn. 

Ciuj Flandraj espcrantistaj estos en Mechelen je 
Pentekosto! 

(P*»r lernejej l(aj pcr inslrn- 
itlara Espcranln rcnkaA 

Jam de jaroj viglaj gesamideanoj laboris por disvastigi nian 
Satatan internacian lingvon en ia tuta mondo; ankaŭ en nia 
lando. 

Sukcesojn ili akiris, sed estas tute necese interesigi la geins- 
truistojn pri nia movado, ĉar, kiel skribls Karl Krober, prezidanto 
de la Saksa asocio de Esperantistaj geinstruistoj per lerne.io. kaj 
per instruistaro Esperanto decide progresos kaj finfine venkos.» 

Estas nia devo precipe prilabori la geinstruistoĵn kaj propa- 
gandi, kiel eble plej multe, en la instruistaraj rondoj. 

Tial ni decidis starigi «Flandran asocion de geinstruistoj 
esperantistaj .* 

La celoj de tiu asocio estos : 

1. Esperantigi la flandrajn geinstruistoĵn, 

2. Enkonduki Esperanton en la lernejojn, 

Estimataj gekolegoj. por atingi tiujn celojn ni bezonas vian 
kunhelpon. 

Estas nur kiam vi ĉiuj kunlaboras, ke ni plene sukcesos. 

Estas nur per asocio, ke ni povos konstante kunlabori kaj 
ordigi ĉies klopodojn. 

Do, samideanaj gekolegoj, aliĝu, sekvu la ekzemplon de la 
gelnstruistoj en aliaj landoĵ, kiuj jam de longe komprenis la nece- 
son grupigi la povon de ĉiuĵ por atingi la celon de nia movado. 

La fondkunveno okazos lundon, la 5an de Junio en Mechelen 
(kunvenejo : De Eendracht, Veemarkt) je la 2,30 h. posttagmeze. 
Ni esperas, ke vi multnombre ĉeestos la kunvenon. 

Rimarkoj : 

1. Ni atendas muitajn leterojn de niaj samideanaj gekolegoj 
en kiuĵ ili konigos slajn ideojn pri la novfondota asocio, rimar- 
kojn, konsilojn, k.t.p. 

2. Se vi konas samideanajn gekolegojn, kiuj ne ricevis nian 
kunvokon (ni ne posedas ĉiuĵn adresojn) bonvolu transdoni al ili 
ĉi tiun aivokon, aŭ peni por ke ili ankaŭ venu al Mehleno. 

3. Samideanaj gekolegoj, kiuj interesas pri nia asocio, sed, 
pro ia kaŭzo ne povas ĉeesti la fondkunvenon, povas aliĝi skribe. 

H. Rainson, 

Lic. en Ped. Sciencoĵ. 

Delegito de la Tutmonda Asocio de la 
geinstruistoj esperantistaĵ. 
Hombeeksche steenweg, 54, 

Mechelen. 


Ĉu vi jam aliĝis al la IV-a Flandra Kongreso? 
SE JES... dormu trankvlle! 

SE NE...... 

La sonorilaro de Mechelen 

En la jaro 1557 la Mehlena urbestraro decidis starigi en la 
turo ^antaŭludon konsistantan el 18 sonoriloj. Per la ludado de 
ario. tiu antaŭludo devis averti la popolon. ke la horbato estis 
tuj venonta. 

lom post iom Ia nombro de la sonoriloj pligrandiĝis, kaj je 
la mezo de la 17-a jarcento la sonorilaro enhavis 29 sonorilojn. 
Tiuj sonoriloj estis fanditaĵ de la famaj Mehlenaĵ sonorilfandistoj 
Jacob Waghevens kaj Pieter Van der Gheyn. 

En tiu tempo, por ludi la sonorilaron, la sonorilisto batadis 
la sonorilojn per martelo. 

Facile oni komprenos la neeblecon ludi tiamaniere ampleksajn 
muzikajn verkojn. 

Estis verŝajne en la jaroj 1588 — 1585, ke oni aplikis la 
klavaron al la sonorilaro; tio malfermis tute novan direkton por 
la muzikaĵ aŭdigoj. 

De la ekzisto de pedaloj parolas nur la urbkontoj el 1601. 

Jam en ĉi ttuj tempoj la Mehlena sonorilaro estis fama, sed 
ĝi multe perdis de sia gloro, kiam en la jaro 1654 la Antverpena 
urbestraro konstruigis novan, pli grandan sonorilaron. 

Tion Mehleno ne povis toleri! Post la perfektigo de la mekanis- 
mo kaj de la klavaro de la malnova sonorilaro, la urbestraro 
aĉetis novan sonorilaron en la jaro 1679 ĉc la fama sonorilfandlsto 
Pieter Hemony en Amsterdam. 

Ĝi konsistis el 32 sonoriloj. Hemony estis unu el la plej lertaj 
sonorilarfabrikistoj el Eŭropo. 

Li donis al la sonoriloj melodian arĝenthelan sonon, kiu antaŭ 
li ne estis konata. 

La novan sonorllaron oni starigis kaj kompletigis en la jaro 
1680. oi konsistis el la 32 sonoriloj de Hemony kaj kelkaj sonoriloj 
de Waghevens kaj Stylaert; oni ankaŭ kunligis la 6 sonorilegoĵn 
al la ludilo. tiel ke la sonorilaro enhavis 43 sonoriloĵn. 

La urbo solene inaŭguris la sonorilaron la 17-an de Januaro 

1680. 

Jam de la 16a jarcento kelkaj sonorilistoj estis famaj, sed 
arta aŭdigado estis nur akirita post la gravaj plibonigoj de Adolf 
kaj Jef Denijn, patro kaj filo. 

Jef Denijn naskiĝis en 1852; li komencis la studadon por in- 
ĝeniero. sed. ĉar lia patro, Adolf Denijn, blindiĝis, la juna Denijn 
devis duonfini siajn studoĵn kaj anstataŭi sian patron kiel 
sonorilariston. Li donis sian unuan aŭdigon dum la paskotago de 
1881. En la jaro 1887 la urbestraro nomis lin urbsonoriliston. La 
mondfamajn somervesperajn koncertojn Jef Denijn fondis en 
1891. La sekvantan jaron la urbestraro rekonstruigis la sonorila- 
ron laŭ la planoj kaj sub la gvidado de Jel Denijn Kunigante la 
firmecon kaj la elastecon en la kunigiloj inter la klavaro kaj la 
sonoriloj. la sonorilisto sukcesis obeigi la frapiion de la sonoriloj 
kaj la ludado iĝis plena je sento, tiel ke oni akiris mirindajn im- 
presojn de konstanta kanto. 

Tiuj rimarkindaj reformoj kaj plibonigoj malfermis novan 
vojon por Ia sonorilararto; per ili la sonorilisto disponis pri la 
plej delikataj nuancoj kaj kapablis interpreti siajn plej intimajn 
sentojn. 

De tiani la famo de la Mehlena sonorilaro kaj de ĝia sonori- 
Hsto grandiĝis senlime. ĉiulandaj fremduloj venis al Mehleno por 
aŭskulti la somervesperajn koncertojn, 

ĉiun Lundon, de la 9a ĝis Ia lOa vespere dum la monatoj 
Junio, Aŭgusto kaj Septembro, miloj da en- kaj eksterlandanoj 
serĉas lokon en la kvietaj stratoĵ cirkaŭ la turo kaj emociiĝas de 
la sonoj de la teknike perfekta instrumento. AI ia mirindaj mu- 
zikaj ecoj de Jef Denijn, lia originala talento, gvidita per gusto 
kaj intelekta kulturo, ni ŝuldas la fortajn kaj intimajn impresoĵn 
dr' ĉi tiuj koncertoj, Multaj sonorilaroj en Belgujo kaj en aliaj 
landoj estas konstruitaj aŭ reorganizitaj laŭ la indikoj de la 
Mehlena majstro. 

Por la nuna kaj estontaj generacioj la sperto kaj arto de Jef 
Denijn devas resti konservataj, Jen la tasko de la sonorilara 
lernejo en Mehleno, kies estro li estas. A1 la lernantoj oni instruas 
la konstruon kaj la uzadon de la instrumento. Ili akiras tie la 
teoriajn kaj praktikajn konojn. kiuj estas postulataj de artistoj 
en publika servo. 

Piena kurso daŭras du jarojn kaj estas senpaga. La lernejo 
liveris jam multajn junajn sonoriHstojn, kiuj daŭrigas la artan 
laboron de Jef Denijn en nia lando kaj alie. La lasta lernanto, 
kiu akriis sian diplomon estas fraŭlino Nora Johnston. filino de 
la fama sonorilfandisto el Craydon fAnglujo). Kelka tempo post 
sia ekzameno 31 forvojaĝis al Jeruzalemo por inaŭguri novan 
sonorilaron, 

La pasintan jaron Jef Denijn demandis kaj akiris maldun- 
gon kiel urbsonorilisto; lia posteulo estas Sro Staf Nees, kiu 
komencis ludi la sonoriiaron en 1919 sub la gvidado de Jef 
Denijn. 

Staf Nees estas profesoro en la sonorilara lernejo kaj en la 
Lemmens -orgena lernejo. Li inaŭguris kolkajn sonorilarojn en 
nia lando kaj en Anglujo. La somervesperaj koncertoj daŭrigc» 
kiel antaŭe. Staf Nees penas esti inda je sia antaŭulo kaj jam 
montris, ke la Mehlena sonorilaro estas en bonaj manoj. 

H. Rainson. 


Gratuloj 

A1 nia malnova samideanino Philomeen Van Meerendonck, 
ei Antwerpen. kiu edziniĝis la 18-an de Aprilo pas. kun Hippolyte 
Husson. 

A1 geedzoj L. Van Put-Geersheuvels, el Antwerpen. pro la 
naskiĝo de filineto Hllda. 

Flandra Kanto Esperantigita 

NIA SINJORINO I)L FLANDRUJO. 

(Onze Lieve Vrouw .van Vlaanderen) 


Teksto de A. Cuppens 

Ja sennombrajn belajn nomojn 
Ai Vi donis pia am\ 

Sed neniu Fiandrajn korojn 
Tiom plenĝojigis jam. 

Kiom nom\ ho Dipatrin’, 

Ne donata al reĝin’, 

Kiu sonas el tutlando : 

Sinjorin’ de Flandrolando! 


Muziko de L. I)e Vocht 

Por eterne ami Vin; 

Benu nin en nia lando, 

Vi, Reĝin' de Flandrolando! 
Kien oni ajn promenas 
ĉu tra kampoj, ĉu arbar’, 
ĉiam oni Vin renkontas 
ĉirkaŭata de florar’; 

Vi ĝentile vokas nin 


ĉiam tronu en la koroj 
De la Flandra famili’; 

Kiel bona patrineto, 

Vi nin amu tie 6i; 

Kaj sur la malbona ter' 

Savu nin e! la danĝer’, 

Nin. kun nia kara lando, 

Vi. Patrin* de Flandrolando! 
Tradukis E. Paesmans. 


Al la Katolikaj €sperantistoj 

Je iniciato de kelkaj amikoj katolikaj estis decidite 
peti aŭdiencon al lia kardinala Moŝto Mgr Van Roey por la kato- 
likaj partoprenantoj al la Flandra Kongreso de Esperanto oka- 
zonta en Mechelen dum Pentekosto. 

Lia kardinala Moŝto bonvolis akcepti nian peton kaj ricevos 
nin je la 4 1/2-a posttagmeze, la 3-an de Junio. 

Ni proponas fari malgrandan donacon tiuokaze al lia kardina- 
la Moŝto kaj petas vin bonvole sendi vian kotizon al la poŝtĉek- 
konto N 209.034 de s-ro Leo Cailoens, Erembodegemstrato, 29, 
AALST. 

Ni samtempe petos ia benon por la belglanda katolika unuiĝo 
esperantista kaj kore invitas ĉiujn katolikajn esperantistojn el 
Belgujo partopreni al tiu vizito. Estos la elirpunkto por nova re- 
viviĝo de nia belglanda sekcio de I K U E . 

Nome de la Organiza Komitato : 

L. Calloens, Erembodegemstr., 29, AALST. 


























Konkurso pri nia 4-a 

Flandrema Grupo Esperantista el Antwerpen organizas kon- 
gresan konkurson. La problemo estas : Kiom da kongresanoj 
aliĝos al la 4-a Flandra Kongreso de Esperanto en Mechelen? 

La solvino, kiu plej precize estos sciignita la nombron. 
povos aĉeti por 100 frankoj da Esperantaj libroj ĉe Flandra Espe- 
ranto-Instituto. Se estus pli ol unu bona solvinto, la sorto decidos. 
Tamen ĉiuj bonaj solvintoj ricevos premion. 

La solvoj devas esti sendataj antaŭ ia 1-a de Junio al Flandra * 
Ligo Esperantista, Kortrijk, al kies poŝtĉeko n-ro 2321.50 oni devas 
pagi 5 frankojn kiel subtenon por «Flandra Esperantisto.» Oni 
tutsimple skribu la solvon sur la dorsflanko de la pagilo. 

ĉiu ajn povas partopreni kaj ensendi kiom ajn da solvoj, 
kondiĉe, ke por ĉiu solvo li pagu 5 frankojn. 

Por informo : al la 3-a Flandra Kongreso de Esperanto en 
Kortrijk aliĝis 202 kongresanoj. 

PARTOPRENU! 



OMBROJ 


161 























































Mondliteraturo 

TEMPO MALRAPIDE KURAS 

de Petko R. Slaveĵkor. 


Tempo malrapide kuras. 
Jam forpasis nia vic’, 

Nova gent’ jam ekmaturas 
Kun espero de novic*. 

Venkis nin mizer' kruele, 

Sed vi spitu al ĉagren’. 

La maljunaj - dormu bele, 
Junaj - viglu sur posten’! 

Hont’ ai tiu. kiu Iarmas, 

Ĉar - nur gastas sur la Ter', 
Glor’ al tiu. kiu armas 
Sin por vigli en danĝer’. 

(E1 «Bulgara Antologio ) 


Kion maljunuloj revas. 

Realigu juna pen’, 

La maljunaj - dormi devas, 
Junaj - viglu sur posten’! 

Plugis grundon nia forto. 

Semu do dum la printemp' 
Semon de la justa vorto! 
Kresku ĝi je ĝusta temp‘. 

Novaj tagoj al vi ridas. 

Posten - ŝanĝi vokas, jen! 

La maljunaj - ruste sidas, 

Junaj - viglu sur posten’! 

i radukis Ivan II. Krestanov. 


Ridetoj 

—■ Patro, kio estas Esperanto? 

— Internacia lingvo, knabo. 

— Kie ĝi estas parolata? 

— Nenle. 

Relativa motivo. — Oni demandis al Einstein klarigi siajn 
teoriojn per kelkaj vortoj. Li diris : «Post 50 jaroj oni scios ĉu miaj 
teorioj estas pravaj aŭ ne. Se mi pravis, la popoio diros en Ger- 
manujo, ke mi estis Germano, kaj en Francujo. ke mi estis Israeli- 
do. Se mi malpravis, oni rakontos en Francujo, ke mi estis Germa- 
no, kaj en Germanujo, ke mi estis Israelido.» 

Inter ŝtelistoj. — Kion vi havas en tiu sako? 

— Mi ne scias; ni ja tion legos morgaŭ en la gazetoj. 

Filozofio, — Drinkemuio neniam scias kiam li estas ebria. 

— Do, mi ne estas drinkemulo. 

ĉe la buĉisto. — Knabo mendas : Por l franko da viandores- 
taĵo por nia hundo, mi petas, sed ne tro grasa, ĉar hieraŭ mia 
patro malsaniĝis, manĝinte de ĝi. 


Subteno por nia Revuo 

Belgujo-Nederlando-veto, Rene kaj Piet. 15.—; Debrouwere. 
10.—; V. A. 25.—; La Rekta Vojo. ĉiumonate 5.—; Jan.-Feb.- 
Marto: 15.—; entute: 65.— frankoj. 

— Het vierde Vlaamsch Esperanto-Kongres, te houden van 
Zaterdag 3 tot Maandag 5 Juni a.s. (Sinksendagen), te Mechelen, 
belooft schitterend te worden. Benevens de gewone vergaderin- 
gen en ontvangst, is er een beiaardeoncert, de inhuldiging 
van een Zamenhofstraat, een toeristisch bezoek aan de stad, een 
veteranen-voetbalmatch en natuurlijk het traditioneele bal na 
het even traditioneele banket (festeno), Voor logies wordt ge- 
zorgd, zoo men tijdig inschrijft en 10 frank als deeinemingsprijs 
stort op postrekening 3351.83 van den h. H. Rainson, Hombeek- 
sche Steenweg, 54, Mechelen. Deze storting geeft recht op toe- 
gang tot alle vergaderingen, alsook op de korting van 35 % op 
het spoor. 

— Het Wereld-Verbond voor Toerisme heeft besloten Espe- 
ranto op te nemen op de lijst der talen waarin een conversatie- 
handboek door dit machtig Verbond zal uitgegeven worden. 

Wegens het succes der Esperanto-uitgave van den gids 
Milaan en de Lombardische Meren-' heeft de Italiaansche Tou- 
ring Club beslist ook over Rome een gids in de internationale 
hulptaal uit te geven. 

— Vlamingen die een Esperanto-uitgave van Vlaamsch werk 
willen steunen, bestellen het boek Elektitaj Noveloj» (Uitgeko- 
zen Novellen) van Lode Baekelmans. en storten 8 fr. op postre- 
kening 326851 van Flandra Esperanto Instituto, V.Z.W., Kortrijk. 

— Wie deelneemt aan de groote V.T.B.-reis naar Weenen zal in 
cie gelegenheid worden gesteld een bezoek te brengen aan het 
Internacia Esperanto Muzeo, Neue Burg, Heldenplatz. Wien I. 


Diversaj Sciigoj 

EN LA IIITLEKA GERMANIJJO. — La semajna gazeto «La 
Unuigita Tuthomaro», kiu estas parte redaktita en Esperanto, 
estas malpermesita dum 6 semajnoj. Ni esperas, ke ĝiaj legantoj 
restos fidelaj al la kuraĝa eldonisto Wilhelm Heydorn. 

LA BATALO DE IJNACIOJ POR ILIA MEMSTARECO estas 
la titolo de Ukraina libro de la mano de H. Boczkowski. La 3-a 
ĉapitro pritraktas la Flandran problemon en Belgujo. La libro en- 
havas Francan resumon; tiamaniere ne-Ukrainoj povas havi ĝe- 
neralan ideon pri ĝia enhavo. 

La Flandra problemo jam delonge interesis la aŭtoron, Dum 
la mondmilito li eklernis la Flandran lingvon, por ke li povu studi 
la Flandran movadon laŭ originalaj literaturaj kaj gazetaj ma- 
terialoj. Li konstatas certajn analogiojn inter la Flandra kaj 
Ukraina problemo kaj en sia libro li speciale atentigas pri tio. 

La libro enhavas diversajn kartojn, i.a. unu de Belgujo kun 
la lingvolimoj kaj unu de Flandrujo. 

La aŭtoro, H. Boczkowski, kiu estas bona Esperantlsto, rice- 

































vis ankaŭ de Flandra Esperantisto siatempe kelkajn presaĵojn 
pri la nuntempa Flandra movado, Jen bona laborot ĉu esperanta 
traduko de la verko ne estus efektivegebla? 

ESPEKANTAJ RADIO-HISSEN i<()J, — «Heroldo de Esperan- 
to» enhavis la statistikon de 1932 el kiu ni sciiĝas ke en tiu jaro 
denove estis dissendataj pli ol 2.000 Esperanto-disaŭdigoj. La listo 
enhavas nur la Eŭropajn sendstaciojn kaj montras, ke estis dis- 
senditaj 2090 (dumil naŭdek) Esperanto disaŭdigoj el naŭdek 
kvar sendstacioj en dek sep Eŭropaj landoj. La nombro de la Es- 
peranto-kursoj malgrandiĝis. La listo montras, ke la dissendoj el 
Francujo ekzemple grandiĝis dank’ al la vigla klopodado de la 
Radio-Club Espdrantiste de France. 

La radio-stacio Karlskrona, Svedujo, ree komencis elsendon 
Esperantan. ĉiun duan dimanĉon, je la 13a. La temo dum prin- 
tempo estas «Esperanto kaj Turismo». 

POR POŜTISTO.I, TELEGRAFISTOJ, TELEFONISTOJ! — 

Internacia Esperanto-kurso por la geoficistaro de Poŝto. Telegra- 
fo kaj Telefono okazos en Arnhem de la 21-a de Junio ĝis la 1-a 
de Julio. La kurso estos gvidata cle Andreo Cseh, laŭ lia konata 
metodo (sen lemolibroj, sen uzo de nacia lingvo, sen hejma la- 
boro, en praktika kaj amuza maniero) kaj ĝi kapabligos al skriba 
kaj parola uzo de la lingvo Esperanto en slmpla ĉiutaga interri- 
lato, speciale sur la kampo de P.T.T. Adreso por aliĝo kaj in- 
lormpeto.i : Internacia Cseh-Instituto de Esperanto, Oostduin- 
laan. 32, Den Haag, Nederland. 

PALLIETER EN ESPERANTO. — La longe atendita traduko 
cle Pallieter. kiun ni ŝuldas a! Jan van Schoor, aperis antaŭ kel- 
kaj tagoj, kaj estas havebla ĉe Flandra Esperanto-Instituto. 
Prezo : broŝurite, 33— fr,; bindite : 43.— fr. 

ALVOKO AL CTUJ BONPENSULOJ por la protekto de la Juda 
infano en Germanujo estas farita cie I. Keesing, Grensstraat. 12, 
Amsterdam. O. Pro manko cie loko ni bedaŭrinde ne povas enpre- 
si la alvokon. Kiu interesiĝas pri la afero skribu al la supre citita 
adreso. 

f.ITERATI RA MONDO. — Jus aperis la numero Febr.-Marto 
de L. M., al kiu estis aldonata «Bibliografia Gazeto». aparta kritik- 
revuo, senpage sendita al la abonantoj de L. M. kaj anoj de 
AELA. 

En tiu gazeto ni legas. ke la plej granda membronombro de 
AELA estas en Nederlando. Kial ĝi ne tiom sukcesis en nia lando? 
ĉu pro indiferenco aŭ pro manko de intereso? Legemaj kaj lite- 
raturemaj esperantistoj ckzistas ja en sufiĉa nombro ankaŭ ĉe 
ni. Pripensu, ke por proksimune la kvarono de la ĝis nun kutimaj 
prezoj, oni povas akiri 6 valorajn kaĵ belaspektajn libroĵn. 

En tiu serio aperos ankaŭ la «Enciklopedio de Esperanto», 
plena historio de Esperanto, prilaborita laŭ enciklopedia manie- 
ro. sur 640 paĝoj dense presitaj. La valoro de tiu libro superos la 
kostojn de la tuta serio. 

Ĉiu grupo devus aliĝi al la Asocio de Esperantistaj Libro- 
Amikoĵ. Demandu al F.E.I. la prospekton en kiu AELA prezentas 
detale sian eldonplanon por 1933. 

I, \ .!( N ( t-ARO KAJ LA M*»\{>PACO 6stas 4-paĝa. bele eldo- 
nita gazeteto kun paca ceio por infanoj. La Esperanta eldono de 
ĉi tiu gazeto, kiu jam estas disvastigata en la lingvoj : Nederlan- 
da, Franca, Angla, Germana, Kimra, Japana, Malaja, Hina, Pola, 
Sveda, nur estas certigata, se oni vendas 10.000 ekzemplerojn. 
Oni povas imagi kiel grava estas tiu gazeto, se oni scias, ke la 
pasintan jaron la komuna eldono por ĉiuj lingvoj, en kiuj ĝi ape- 
ras, estis 500.000 ekzempleroj. Ni ne povas sufiĉe instigi la espe- 
rantajn grupojn al kunhelpo en tia penado : disvastigi inter la 
juna generacio la pacideon kaj plifortigi la laboron de la Ligo de 
Nacioj, La gazeto «La Junularo kaj ia Mondpaco^ estas mende- 
bla ĉe s-ino Romeyn, 6 Statenlaan, Den Haag, Nederlando, kaj 
kostas por 25 ekz. aŭ pli po 5 svisaj centimoj, por 50 ekz. aŭ pli 
po 4 svisaj centimoj. 


Inter ni 


AALST. — PIONIRO. — Silente sed senlace niaj Pioniranoj 
daŭrigas sian laboron por nia heiplingvo; kantvesperoj kaj lern- 
vesperoj alternas kaj perfektigas la lingvoscion de la membroj. 
Dum ĝenerala kunveno tri estaranoj estis elektitaj : ia Prezidan 
to s-ro i,eo Cailoens estis reelektita kvankam li petis anstataŭi 
lin pro sia multflanka laborado. Nun «vox populi* : li devis klini 
ia kapon kaj sufiĉe voionte faris tion. Fino Sidonio Verschooris 
igas nia vicprezldantino kaj fino Leontine De Cremer nova 
estraranino : ambaŭ estas fervoraj aninoj, kiuj ne timas fari 
ĉiusemajne la vojaĝon al Aulst, ĉar ili estas el Lede. La prezidan- 
to instigis ia interesulojn aboni al «Tutmonda Kolektanto.». 

La prezidanto ricevis inviton de Esperantista Grupo de nia 
urbo por ĉeesti paroladon pri «interna Trezoro* kaj instigis la 
anojn iri tien. Tiuj kiuĵ sekvis lian konsilon certe ne ĝin bedaŭras. 

Post deeido pri la bicikla ekskurso al Gento, kaj kelkaj kla- 
rigoj pri la Kongreso jam 12 anoj enskribiĝis — la kunveno fini- 
ĝis je nekonata horo. 

ANTWERPEN. — FLANDREMA GRUPO ESPERANTISTA. — 
Ni memorigas, ke la grupa kaso pagas la kotizon por la IV-a Flan- 
dra Kongreso por tiuj membroj, kiuj anoncas sin al la kasisto. 
Neniu membro de nia grupo povas resti hejme dum Pentekosto : 
Ĉiuj devas kuniri al Mechelenl 

Dimanĉon, la 7-an de Majo, ni ekskursos al Mechelen... por 
esplori ia terenon. La membroj, kiuj deziras loĝi kun la tuta gru- 
po en sama hotelo, anoncu tion antaŭ la ekskurso : ni rezervigos 
ĉambron! 

Estas necese, ke ĉiuj membroj regule ĉeestu la kunvenojn por 
la ripetado de la kantoj, kantotaj dum la kongreso. La piedpilk- 
ludistoj regule ekzercu : ili ŝuldas revenĝon pri la maivenko en 
Kortrijk. La aktoroj por la kongresa teatraĵo regule ripetu, por 
fari bonan impreson en Mechelen. Estas laboro sur la tabuloj! 
Flandrema Grupo for ever! 

BRUSSEL. — N.E.L.E. — Antaŭ kelkaj semajnoj ni havis la 
plezuron akcepti en nia kunvenejo junan Esperantiston el Ronse, 
kiu piede vojaĝos tra Eŭropo. A1 samideano Wittebrood. tiel no- 
miĝas tiu kuraĝa junulo, ĉiu Nele-ano esprimis siajn plej korajn 
bondezirojn kaj li forlasis nin, kunportante amason da bonaj 
konsiloj. La 9-an de Aprilo okazis en nia ejo Esperanto-ekzameno. 
kiu forpasis en plej bonaj kondiĉoj kaj lasis multe da espero al 
niaj novaj mondlingvanoj. 

Nele-anoj, ne forgesu nian 4-an kongreson dum Pentekosto 
en Mechelen! 

KORTRIJK. — ESPERANTISTA GRUPO. — Merkredon, 3-an 
de Majo. okazos ĝenerala kunveno en nia kutima ejo. Nun kiam 
forpasis la foira periodo, ni esperas denove regule renkonti ĉiuĵn 
membrojn. Lundon, 16-an de Aprilo, okaze de la foiro, ni havis la 
plezuron recevi la viziton de la grupoj el Roeselare kaj Halluln. 
La granda nombro da samideanoj, kiuj kolektiĝis en nia ejo, 
antaŭ la komuna promenado, atestas ke en la Kortrejka regiono 
restas pli oi sufiĉe da Esperantistoj por povi de tempo al tempo 
organizi tutregionan feston. La afero estos pristudata. 

De nun komenciĝas la preparo por la piedpilkludo en Me- 
chelen. Ni esperas, ke ne multe necesos insisU por regule parto- 
preni la ekzercojn. Antverpenanoj, ŝmiru ne nur viajn krurojn sed 
ankaŭ viajn femurojn! 

LEDE. — ESPERANTA STELO. — De la 12-a de Januaro ĝis 
la 18-a de Marto, s-ro De Kegel el Aalst gvidis Cseh-metodan 
kurson en la ejo «Volkskring/» kaj je la fino li instigis la geler- 
nantojn, por ke ili fondu esperantan societon. Je tiu celo la ler- 
nintoj kunvenis en «Volkskring* la 25-an de Marto S-ro De Ke- 
gel. kiu ankaŭ ĉeestis, diris i.a. : Dum kvardek horoj mi semis 
Esperanton inter ni kaj nun mi estas tre feliĉa, ĉar mi vidas, ke 
la semo ne falis en senfrukta tero. Hodiaŭ estas grava tago en 
Esperantujo : nova grupo naskiĝas kun la nomo : ■ Esperanta 
Stelo». Li dankis nin ĉar per la lemado de Esperanto ni apogas 
belan idealon de la homaro. La utileco de Esperanto dependas 
multe de ĝia disvastiĝo kaj ĉi-rilate s-ro De Kegei citas ia ek- 
zemplon de la telefon-aparatoj, kiuj nur utilas se muitaĵ homoj 
uzas ilin. 

«Esperanta Stelo* el Lede salutas la samideanojn el Flan- 

drujo kaj kunlaboros energie por progreso. 

La sekretario : J. De Neef. 

LEUVEN. — NOVA TAGIĜO. — «Nova Tagiĝo* estas la nomo 
de ia nova grupo, kiu fondiĝis en Leuven (Lovenoj post la fino 
de la ktirso gvidita de nia prezidanto, kaj entuziasme la anoj sin 
preparas al disvastigo de la grupo inter la piej interesaj enloĝan- 
toj de nia universitata urbo. Por ke ia nova kurso projektita iĝu 
sukceso oni atendas ĝis la komenco de la nova lernjaro, do Aŭ- 
gusto, kaj intertempe la propagando estas farita en ĉiuj medioj. 

La prezidanto estas konata violonĉelisto lovena kaj ni esperas 
jam renkonti kaĵ aŭdi lin dum nia IV-a en Mechelen. 

S-ro Gaston Van Eylen, Brugstr. 4, Park-Heverlee, gvidos la 
Kurson kaj letervesperoĵn. 

La kunvenoj okazas Ĉiusabate je la 8a vespere en ia *Coute- 
reel Domo» Bondgenootenlaan. 

Estas denove dank' al V.T.B., ke tiu grupo estiĝis kaj ni ĉi 
tie publike dankas la lovenan sekcion de V.T.B. pro tiu helpo. 

Leo Lovenano. 

ROESELARE. — RUSELARA ESPERANTISTA GRUPO. — 
La 1-a regiona kunveno en la provinco okazis en Kortrijk la 
duan Paskotagon posttagmeze. Ni uzos la kutiman esprimon en 
raportoj pri Esperantaj kunvenoj, nome : «ke ĝi bone sukcesis.» 
En De Tuin* ni plezure interkonatiĝis kun la kunvenlntoj el 
Kortrijk, Halluin, Meenen kaj Brugge. Pro la alloga foriro ne 
estis aranĝita speciala programo. Ni faris placan promenadon al 
la Groeninge-urboparto. kie oni fotografis nin antaŭ la monu- 
mento; ni daŭrigis la promenadon al la Parka trinkejo, kie ni 
aŭdigis multvocan koncerton. 

Fine ni kune vizitis la foiron kun ĝiaj diversaj amuzejoj ĝis 
kiam la horo de la reiro sonadis. Ni ĉiuj estas kontentaj, ege kon- 
tentaj. Kie kaj kiam okazos Ia 2-a regiona kunveno? 

La ĉiusemajnajn kunvenojn ĉeestas regule 25, kaj keikfoje 
pli da membroj. La persona varbado de novaj samideanoj ŝajnas 
esti la plej taŭga; tial ni daŭrigu agi tiamaniere. 

La ekzamenon de Flandra Esperanto-Instituto, okazonta la 
7-an de Majo en Roeselare, partoprenos 14 gekandidatoj. La 
22-an de Majo okazos internacia letervespero. 

A1 la IV-a Flandra Kongreso en Mechelen jam aliĝis 15 ge- 
membroj de nia grupo. 

RONSE. LA PACA STELO. — La 3-an de Majo okazos ĝe- 
nerala kantvespero; nia grupano Bostyn akompanos piane; — la 
10-an okazos krucvorta vespero; s-ro Termonia prlzorgas ĝin; ĝi 
estos tre fruktedona por diskutado pri novaj vortoj ; — la 17-an 
ni ektradukos novan verkon, nome <De Filosoof van Hagen» de 
Jef Scheirs; oni indikos la personojn por ia farotaj tradukoj; la 
libro estas mendebla en la grupo mem por tre malmultekosta 

prezo; — la 24-an ne okazos kunveno, ĉar estas la vespero antaŭ 
ĉielira tago. 

La verdaj gebiciklistoj veturos la 28-an al Tour- 
nai. ciu membro alkroĉu la Esperantan flageton al sia biciklo. 
Rendevuo en Concordia; foriro je la 9-a. 


Nekrologo 

En Marto mortis en Edinburgo s-ro John Mabon Warden. 
prezidanto de la Esperantista Akademio. 

S-ro Warden naskiĝis en la jaro 1857, fariĝis esperantisto en 
1904 kaj jam baldaŭ okupis gravan iokon en la Brita Esperanto- 
movado. I.a. li verkis Anglan-Esperantan vortaron kaj estis sekre- 
tario cle la Esperantista Biblia Komitato. Post la morto de prof. 

Th. Cart en 1931, li estis elektata kiel prezidanto de nia Esperan- 
tista Akademio. 

Bibliografio 

(Ni recenzas duope senditajn verkojn, unuopajn ni citas. Ĉiu 
verko estas havebla ĉe Flandra Esperanto-Instituto). 

PALLIETER de Felix Timmermans. E1 la Flandra lingvo tra- 
dukis Jan van Schoor, Eldonis : W. J. Thieme & Cie, Zutphen. 
192 p.; 15 x 22 cm. Prezo : broŝurite, 33.— fr.; bindite : 43.— fr. 

Jen iinfine la longe atendita traduko, kiun faris nia redak- 
toro de Pallieter. Kiu ne jam konas Pallieter? ĉu necesas pre- 
zenti al la legantoj de nia revuo Timmermans kaj iian Pallieter? 
Kia vivoĝojo, kia optimismo, kia naturpriskribo en tiu libro! Oni 
sentas, ke la verkisto estas ankaŭ pentristo. 

La esperantigo de Pallieter : jen unuavide neefektivegebla 
laboro. Tamen nia redaktoro kuraĝis komenci ĝin kaj... ftnis ĝin. 
ĉar imagu, kia giganta tasko estas la tradukado de tia libro. 

La Esperanta lingvo de la tradukinto estas same suka kiel la 
Flandra de la aŭtoro. Jen vivanta Esperanto, ne rigida kaj tordita 
kiel tiu de tro el niaj nunaj Esperanto-aŭtoroj. 

Tiuj, kiuj jam legis la libron en Flandra lingvo, interkonatiĝu 
kun la Esperanta Pallieter : estos nova ĝuo por ili kaj samtempe 
utila instruo. 

La vesto de la nova Pallieter estas tre alloga. La eldonistoj, 
la konata firmo Thieme el Zutphen, speciale prizorgis la eldonon : 
la libro estas presita per bela iitero sur bona, luksa papero. Estas 
libro, kiun vi fiere povos montri al amikoj. 

Kaj jen nova libro en Esperantujo, atestanta pri la vivoforto 
kaj gloro de la Flandra gento! 

ESPERANTO VVOORDENBOEK door A. G. J. Van Straaten. 
uitgave W. J. Thieme en Cie te Zutphen. 554 blz. in prachtband. 
p r ij S 70.— fr. p te verkrijgen bij Flandra Esperanto-Instituto. Het 
eerste uitgebreid woordenboek Esp-Nederl. en Nederl. Esp. 

Waar wij vroeger aangewezen waren op woordenboekĵes met 
mikroskopische lettertype, hebben we hier een werk, mooi van 
vorm en druk, dat voor geen enkel ander moet onderdoen. 

Het zal den Vlaamsche Esperanto-studeerenden uiterst wel- 

kom wezen. 

GVIDILO TRA LA ESPERANTO-MOVADO de G. P. de Bruin. 
Eldonis : Sennacieca Asocio Tutmonda, Parizo. 48 p. : 12,5 x 18,5 
cm. Prezo : 4.— fr. 


Dimanĉon 7-an de IVlajo okazos ESP1.K.VNTAJ EKZAMENOJ 
en ROESELARE je la 8 3/4-a niatene kaj en NIEI VVPOORT je la 
3-a posttagmeze. 

